BA บวกแรง 4% รับอุตฯการบินฟื้นตัว-ยอดนักท่องเที่ยวพุ่ง โบรกอัพเป้า 10.80 บ.
BA บวกแรง 4% รับอุตฯการบินฟื้นตัว-ยอดนักท่องเที่ยวพุ่ง หลังคลายเกณฑ์เข้า-ออกประเทศ โครงการพัฒนาสนามบินอู่ตะเภาฯคืบ โบรกอัพเป้าใหม่ 10.80 บาท
BA บวกแรง 4% รับอุตฯการบินฟื้นตัว-ยอดนักท่องเที่ยวพุ่ง หลังคลายเกณฑ์เข้า-ออกประเทศ โครงการพัฒนาสนามบินอู่ตะเภาฯคืบ โบรกอัพเป้าใหม่ 10.80 บาท
8 เม.ย. 2565

ผู้สื่อข่าวรายงานว่า วันนี้(8เม.ย.65)ราคาหุ้นบริษัท การบินกรุงเทพ จำกัด (มหาชน) หรือ BA เวลา 11:17 น. อยู่ที่ระดับ 10.70 บาท เพิ่มขึ้น 0.40 บาท หรือ 3.88% โดยทำจุดสูงสุดที่ 10.90 บาท และทำจุดต่ำสุดที่ 10.30 บาท ด้วยมูลค่าการซื้อขาย 81.34 ล้านบาท

บล.โนมูระ พัฒนสิน ระบุในบทวิเคราะห์วันนี้(7 เม.ย.25655) ว่า BA เปลี่ยนคำแนะนำเป็น Neutral (เดิม Reduce) และปรับเพิ่มราคาเป้าหมายเป็น 10.80 บาท (เดิม 4.86 บาท) คาดอุตฯการบินเริ่มฟื้นตัวในปี 2565 หนุนผลประกอบการ BA ขาดทุนลดลงในปี 2565-2566 และฟื้นเป็นกำไรในปี 2567
อย่างไรก็ตามราคาหุ้นเพิ่มมาซื้อขายที่ PBV 1.45x เกือบ +1SD ค่าเฉลี่ยในอดีตสะท้อนแล้ว ขณะที่มี Upside risk จากโครงการพัฒนาสนามบินอู่ตะเภาฯ ที่คาดว่าจะกลับมาเดินหน้าหลัง COVID-19 คลี่คลาย ซึ่งยังไม่รวมในประมาณการ และกลุ่มการบินมี Sentiment บวกจากยอดนักท่องเที่ยว (รายเดือน) มีแนวโน้มฟื้นตัวต่อเนื่อง การผ่อนคลายเกณฑ์เดินทางเข้า-ออกประเทศ, จีนเปิดให้ประชากรเดินทางท่องเที่ยวต่างประเทศได้, ความคืบหน้าโครงการพัฒนาสนามบินอู่ตะเภาฯ
โดยอุตสาหกรรมการบินมีแนวโน้มฟื้นตัว แต่อย่างไรก็ตาม ราคาหุ้นเพิ่มมาซื้อขายที่ PBV ใกล้เคียงค่าเฉลี่ยในอดีตสะท้อนแล้ว ขณะที่มี Upside risk จากโครงการพัฒนาสนามบินอู่ตะเภาฯ